open-index/open-wikipedia-markdown huggingface dataset:
Белш (појаснување)

**Белш** може да се однесува на следниве места:

* Белеш или Белш (**') — гратче во Елбасанската област, Албанија
* [[Белш (Германија)|Белш]] (**') — општина во Мекленбург-Западна Померанија, Германија
Џедкаре Исеси

**Џедкаре Исеси** (познат на грчки јазик како **Танхерес**) бил осмиот и претпоследен фараон на Петтата египетска династија од крајот на 25 век п.н.е. до средината на 24 век п.н.е., за време на Старото Кралство. Џедкаре го наследил Менкаухор Каиу и бил заменет од Унас. Неговите односи со двата од овие фараони остануваат непознати, иако често се претпоставува дека Унас бил син на Џедкаре, благодарение на непреченото предавање на власта меѓу нив.

Џедкаре веројатно владеел повеќе од 40 години, што навестувало нов период во историјата на Старото Кралство. Спротивно на дотогашната традиција која постоела уште од времето на Усеркаф, Џедкаре не изградил храм за богот на сонцето Ра, што веројатно било поради подемот на Озирис во египетскиот пантеон. Уште поважно, Џедкаре извршил сеопфатни реформи на египетската државна администрација. Тој, исто така, ги реорганизирал погребните култови на неговите предци погребани во некрополата Абусир и го реформирал свештенството.

Џедкаре испраќал експедиции на Синај за да набави бакар и тиркиз, во Нубија за злато и диорит и во легендарната земја Пунт за темјан. Зборот „Нуб“, што значи злато, за првпат бил запишан наместо Нубија, за време на владеењето на Џедкаре. За време на неговото владеење, Египет, исто така, ги продолжил трговските односи со брегот на Левант и извршил рации во Ханаан. Една од најраните претстави на битка или опсада била пронајдена во гробот на Џедкаре.

Џедкаре бил погребан во пирамида во Сакара по име Нефер Џедкаре („Џедкаре е совршен“), која сега е руинирана поради кражбата на камен од надворешниот ѕид за време на антиката. Во погребната комора сè уште била мумијата на Џедкаре, кога била ископана во 1940-ти години. Испитувањата на мумијата откриле дека тој починал на свои педесетти години. По неговата смрт, Џедкаре бил предмет на култ кој траел најмалку до крајот на Старото Кралство. Тој бил особено обожуван за време на средината од Шестата династија, чии фараони принесувале богати жртви на неговиот култ. Археолошките докази сугерираат продолжување на постоењето на овој погребен култ низ многу подоцнежното Ново Кралство (околу 1550-1077 п.н.е.). Џедкаре, исто така, бил запаметен од старите Египќани како фараонот на везирот Птахотеп, наводниот автор на *Максимите на Птахотеп*, едно од најраните дела на филозофската мудрост. 
мини|Исеси-анк прикажан на стела од неговата лажна врата

## Наводи

## Библиографија

:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:

Категорија:Фараони од Петтата египетска династија
Црква „Св. Никола“ - Длабочица

**Свети Никола** — главна селска и гробјанска црква во селото Длабочица, Кривопаланечко.

Околу црквата се наоѓаат селските гробишта.

## Историја

Според записот над влезот во храмот може да се дознае дека започнал да се гради во 1921 година, а бил осветен на 22 мај 1928 година од поглаварот на Скопската епархија митрополитот г. Варнава.

Била подигната на местото на некоја стара црква.

## Галерија


Податотека:Гробишта во Длабочица.jpg|Поглед на гробиштата
Податотека:Црква „Св. Никола“ - Длабочица 2.jpg|Предниот дел на црквата
Податотека:Црква „Св. Никола“ - Длабочица 3.jpg|Влезот во црквата
Податотека:Црква „Св. Никола“ - Длабочица 4.jpg|Плоча за изградбата на црквата
Податотека:Црква „Св. Никола“ - Длабочица 5.jpg|Влез во црквата
Податотека:Црква „Св. Никола“ - Длабочица 6.jpg|Страничен поглед
Податотека:Црква „Св. Никола“ - Длабочица 7.jpg|Апсидата на црквата
Податотека:Црква „Св. Никола“ - Длабочица 8.jpg|Импровизирана купола
Податотека:Црква „Св. Никола“ - Длабочица 9.jpg|Гроб пред црквата
Податотека:Црква „Св. Никола“ - Длабочица.jpg|Поглед на црквата


## Поврзано
* Кумановско-осоговска епархија
* Кривопаланечко архијерејско намесништво

## Наводи

## Надворешни врски

Категорија:Длабочица (Кривопаланечко)
Длабочица
Кинески хрчак

**Кинескиот хрчак** е член од семејството на глодачите и во потсемејството Cricetidae, кои потекнуваат од пустините во северна Кина и Монголија. Тие имаат абнормално долга опашка во споредба со другите хрчаци.

## Опис
Кинескиот хрчак достигнува должина помеѓу 82 и 127&nbsp;mm и тежина од 1.7 грама при раѓањето, а во текот на животот можат да достигнат тежина од 30–45 грама. Во просек живеат две до три години.

Категорија:Глувчеви
Белеш

**Белеш** или **Белш** () — гратче во Елбасанската област, средна Албанија и седиште на истоимената општина. Општината е создадена со управната реформа во 2015 г., спојувајќи ги тогашните општини Белеш, Грекани Кајани, Раса и Фиерза, кои станале општински единици. Управното седиште е во Белеш. Целата општина има 19.503 жители (2011) и зафаќа површина од 196,44&nbsp;км2. Од нив, денешната општинска единица Белеш имала 8.781 жител (опфаќајќи го гратчето и уште дванаесет села).

## Наводи

## Наводи

## Надворешни врски

* Општински портал на Белеш


Категорија:Градови во Албанија
Категорија:Елбасан (област)
Ниусере Ини

**Ниусере Ини**  (исто така **Неусере Ини**, на грчки јазик познат како Ратурис, *´Ραθούρης*) бил древно египетски фараон, шестиот владетел на Петтата династија од времето на Старото Кралство. Тој владеел меѓу 24 и 35 години во зависност од научниците, а најверојатно живеел во втората половина на 25 век п.н.е. Ниусере бил помлад син на Нефериркаре Какаи и кралица Кенткаус II, и брат на кралот Неферефре. Можеби директно го наследил својот брат, како што укажуваат многу подоцнежните историски извори. Алтернативно, Шепсескаре можеби владеел меѓу нив двајца неколку недели или месеци, како што се сметал Мирослав Вернер. Односот на Шепсескаре со Неферефре и Ниусере останува мошне неизвесен. Ниусере, пак, бил наследен од Менкаухор Каиу, кој можел да биде негов внук и син на Неферефре. 

Ниусере бил најплодниот градител на неговата династија, изградил три пирамиди за себе и за кралиците, а уште три за неговиот татко, мајка и брат, сите во некрополата Абусир . Тој го изградил најголемиот храм за богот на сонцето Ра изграден за време на Старото Кралство, а кој и денес постои, наречен *Шесепибре* или „Радоста на срцето на Ра“. Тој, исто така, го комплетирал *Нехенре*, храмот на Сонцето на Усеркаф во Абу Гораб и храмот на Менкауре во Гиза. Притоа, тој бил првиот крал после Шепсескаф, последниот владетел на Четвртата династија, кој се занимавал со некрополата Гиза, потег што можеби бил обид да се легитимизира неговото владеење по проблематичните времиња околу неочекуваната смрт на неговиот брат Неферефре. 
алт=Torso and head of a statue of a king wearing the Egyptian nemes.|мини|лево|Фрагмент од статуа од Петтата династијата, веројатно Ниусере

## Белешки

## Наводи

Категорија:Фараони од Петтата египетска династија
Пајтон

[мини|десно|[Милтон Манаки на пајтон меѓу Гребен и Суровичево]]
десно|right|200px|Стилски дизајн на пајтон – кралски мајстор за коли Хупер
**Пајтон** — раскошна отворена, со настрешница, коњска кола за превоз на патници. Пајтоните се појавиле на почетокот на XIX век и биле влечени од еден или два коња. Типично за пајтоните се 4 големи тркала и сразмерно мало тело што го прави брз, но нестабилен и опасен. Пајтоните служеле за превоз на патници и багаж, но некои од нив биле специјализирани за превоз на пошта.

Денес пајтоните се користат како туристичка атракција и за забава. Во знак на екстравагантност понекогаш матурантите ги користат за да стигнат на матурската вечер или младоженците за на свадба.

## Потекло на поимот
Зборот пајтон најверојатно произлегува од името на синот на богот на Сонцето Хелиј од старогрчката митологија — Фаетон и неговото трагично возење со татковата кочија. Ја забрзал колата, но се уплашил од брзината, загубил контрола над белите коњи што биле впрегнати во неа и колата се изгубила во пламењата.

## Пајтонот во македонската народна музика
*Чифте, чифте пајтонлари — популарна песна од турско потекло.
*Ако одам во Битола — (.../Ако одам во Битола/ќе нарачам до три пајтона./...), традиционална староградска песна од Петар Георгиев-Калица.

## Галерија

Податотека:Phaeton carriage1.jpg|Пајтон
Податотека:Phaeton de Cabeca - Arreda.JPG|Пајтон во музејот на коли Гера до Лима
Податотека:Museo del Bicentenario - Phaeton, de Hipólito Yrigoyen.jpg|Пајтонот на аргентинскиот претседател во музејот во Буенос Аирес
Податотека:Phaeton DSC02050.JPG|Пајтон
Податотека:John Henry Walker13a.jpg|Пајтон-кошница, гравура од Џон Хенри Волкер
Податотека:Phaeton (PSF).png|Типичен пајтон
Податотека:WeddingCarriage.JPG|Свадбен пајтон
Податотека:Phaeton DSC02050.JPG|Пајтон
Податотека:Stado Ogierów w Sierakowie - IMG 3481.jpg|Луксузен пајтон во Полска
Податотека:Mossmancollection.jpg|Спортски жолт пајтон, околу 1900, колекција Мосман


## Поврзано
* Кочија
* Рикша
* Карета
* Двоколка

## Наводи

## Надворешни врски

* MNC - Spider Phaeton.  Museu Nacional dos Coches (National Coach Museum), Lisbon, Portugal
* 73-годишен реставриран старински пајтон

Категорија:Превозни средства
Љубов во бегство (филм од 1979)

**„Љубов во бегство“** (француски: *L'amour en fuite*) — филм на режисерот Франсоа Трифо од 1979 година. Трифо е автор и на сценариото, заедно со Мари-Франс Писие (Marie-France Pisier), Жан Орел (Jean Aurel) и Сузан Шифман (Suzanne Schiffman). Главните улоги ги играат: Жан-Пјер Лео (Jean-Pierre Léaud), Мари-Франс Писие, Клод Жад (Claude Jade), Дани (Dani), Дороте (Dorothée), Даниел Месгич (Daniel Mesguich), Жилиен Берто (Julien Bertheau), Жан-Пјер Дико (Jean-Pierre Ducos) и Мари Анрио (Marie Henriau). Филмот претставува петто и последно продолжение на серијата за Антоан Дуанел, започната со филмот „400 удари“, а која претставува една од највпечатливите филмски приказни во историјата на француската кинематографија. Во ликот на проблематичниот адолесцент, а подоцна романтичен млад човек Антоан Дуанел, Трифо вметнал многу од својот карактер и од сопствените животни искуства, така што оваа серија се смета за маестрално испреплетување на стварноста и уметноста. Овој филм претставува еден вид компилација на претходните четири филма од серијата, односно потсетување на сето она што го проживеал Антоан во младоста. Основната поставка на филмот е дека главниот лик созреал, но притоа не изгубил ништо од својата бунтовност и креативност. Филмот бил дел од службената конкуренција на Берлинскиот филмски фестивал, а извонредната музика на Жорж Делеру била наградена со најпрестижната француска филмска награда, „Цезар“. Инаку, насловот на филмот е земен од истоимената поп-песна на Ален Сушон (Alain Souchon) и Лорен Вулзи (Laurent Voulzy) која ја интерпретира Сушон.

## Синопсис
Антоан Дуанел (го игра Лео) е во четвртата деценија од животот и работи како коректор во една печатница и штотуку го објавил автобиографскиот роман „Салати на љубовта“ (Les salades de l'amour). Тој се разведува од сопругата Кристин (ја игра Клод Жад), а тоа го привлекува вниманието на медиумите, зашто се работи за првиот спогодбен развод во Франција. Истовремено, тој има врска со младата продавачка на плочи Сабин. Еднаш, Антоан не успева да пристигне на договорената вечера, зашто мора да го однесе својот син Алфонс на железничката станица. Таму, тој ја среќава својата прва љубов Колет (ја игра Писие), која сега е успешна адвокатка. Таа само што ја купила биографијата на Антоан во која тој зборува за своите поранешни љубови и не е воодушевена од неговата уметничка слобода. Додека разговараат во возот, Антоан го смислува сижето за својата нова книга: еден човек се вљубува во жената која е прикажана на една искината фотографија и решава да ја пронајде. Излегувајќи од возот, Антоан испушта парче хартија, а всушност се работи за искината фотографија на една млада жена, внимателно залепена со селотејп.

## Наводи

Категорија:Филмови од 1979 година
Категорија:Филмови на француски јазик
Категорија:Филмови на Франсоа Трифо
Категорија:Филмови со Жан-Пјер Лео
Категорија:Филмови со Клод Жад
Категорија:Филмови со Мари-Франс Писие
Категорија:Филмови со Жилиан Берто
Категорија:Филмови со Жан-Пјер Дико
Категорија:Филмови со Мари Анрио
Категорија:Филмови чие дејствие се одвива во Франција
Категорија:Француски филмови
Последното метро (филм од 1980)

**Последното метро** (француски: *Le dernier métro*) е француски филм од 1980 година, во режија на Франсоа Трифо. Главните улоги ги играат: Катрин Денев, Хајнц Бенет и Жерар Депардје. 

## Синопсис
Дејството на филмот се случува во Париз за време на германската окупација. Марион Штајнер (ја игра Денев) е позната филмска и театарска глумица која раководи со еден театар на Монмартр. За да го избегне прогонот на Евреите, нејзиниот сопруг, режисерот Лукас Штајнер (го игра Бенет) го измислува своето бегство во Јужна Америка, а всушност се крие во подрумот на театарот. Само Марион знае за неговото засолниште и секојдневно го негува, обидувајќи се да му обезбеди вистинско бегство од Франција. Во тек се подготовките за последната претстава на Лукас во која главните улоги ги толкуваат Марион и еден нов, млад глумец, Бернар Гранже (го игра Депардје), кој пак е дел од движењето на отпорот. Најпосле, претставата е премиерно прикажана и доживува голем успех. Меѓутоа, еден театарски критичар, соработник на окупаторската власт, сака да го преземе театарот. Во текот на една претстава, во театарот доаѓа полицијата која сака да го провери подрумот, а Бернар му помага на Лукас да се сокрие. Еден ден, Бернар најавува дека ќе го напушти театарот за да се бори против за слободата на Франција и пред да замине тој и Марион водат љубов. По ослободувањето на Париз, театарот ја продолжува работата под водство на Лукас, а Марион и Бернар повторно глумат заедно.

## Наводи

Категорија:Француски филмови
Категорија:Филмови од 1980 година
Категорија:Филмови на француски јазик
Категорија:Филмови на Франсоа Трифо
Категорија:Филмови со Катрин Денев
Категорија:Филмови со Жерар Депардје
Категорија:Филмови со Ханјц Бенет
Категорија:Филмови чие дејствие се одвива во Париз
Невестата на Франкенштајн (филм од 1935)

**„Невестата на Франкенштајн“** (англиски: *Bride of Frankenstein*) — американски филм од 1935 година, во режија на Џејмс Вејл (James Whale) по сценариото на Вилијам Хурлбат (William Hurlbut). Главните улоги ги играат: Борис Карлоф (Boris Karloff), Елса Ланчестер (Elsa Lanchester), Колин Клајв (Colin Clive), Валери Хобсон (Valerie Hobson) и Ернест Тезигер (Ernest Thesiger). Овој филм го претставува првото продолжение на филмот „Франкенштајн“ од 1931 година и се смета за едно од ретките продолженија кои се подобри од изворниот филм. Дејството во филмот се надоврзува на она од првиот филм за Франкенштајн, а филмот е заснован на споредното дејство од романот „Франкенштајн“ на Мери Шели од 1818 година. Во 1936 година, филмот бил номиниран за наградата „Оскар“ за најдобар звук, а во 1998 година бил зачуван во Националниот филмски регистар на САД.

## Синопсис
Во филмот се опишува како д-р Франкенштајн не престанува со своите морбидни експерименти и, по наговор на еден уште полуд научник, на својот монструм му создава придружничка. Во Швајцарија, Мери Шели (ја игра Ланчестер) им го раскажува на својот сопруг и на лордот Бајрон продолжението на приказната за чудовиштето создадено од Хенри Франкенштајн (го игра Клајв): Откако ќе изгори ветерницата во која е заробено чудовиштето (го игра Карлоф), селаните го напуштаат местото, а остануваат само родителите на убиеното девојче. Меѓутоа, чудовиштето, кое го преживеало пожарот, ги убива двајцата и бега во планината. Таму го откриваат ловците и селаните повторно организираат потера по него, успеваат да го заробат и го затвораат. Сепак, чудовиштето успева да се ослободи и се засолнува во една осамена куќарка во шумата во која живее осамен слеп старец. Старецот се однесува убаво кон чудовиштето, кое почнува да зборува, да пие и да пуши. Меѓутоа, двајца ловци го откриваат така што тоа повторно мора да побегне. Во меѓувреме, во домот на Франкенштајн пристигнува д-р Преториус (го игра Тезигер), поранешен професор на универзитетот, кој прави слични експерименти. Д-р Преториус му предлага на Франкенштајн да се здружат и да му направат невеста на чудовиштето. Франкенштајн се колеба дали да ја прифати понудата за соработка, но по наговор на д-р Преториус, чудовиштето ја заробува сопругата на Франкенштајн, Елизабет (ја игра Хобсон) и така Франкенштајн е принуден да му се придружи на д-р Преториус. Тие успеваат да создадат женско чудовиште (го игра Ланчестер), а откако сфаќа дека неговата „невеста“ не го сака, чудовиштето ја уништува кулата во која се изведува експериментот, но претходно им дозволува на Франкенштајн и на Елизабет да се спасат. На крајот, под урнатините на кулата остануваат чудовиштето, неговата „невеста“ и д-р Преториус.

## Наводи

Категорија:Американски филмови
Категорија:Филмови од 1935 година
Категорија:Црно-бели филмови
Категорија:Филмови на англиски јазик
Категорија:Филмови на Џејмс Вејл
Категорија:Филмови со Валери Хобсон
Категорија:Филмови со Борис Карлоф
Категорија:Филмови со Ернест Тезигер
Категорија:Филмови со Колин Клајв
Категорија:Филмови со Елса Ланчестер
Категорија:Филмови за Франкенштајн
Категорија:Филмови засновани на книги
Чин на убиство (филм од 1948)

**Чин на убиство** (англиски: *An Act of Murder*) е американски филм од 1935 година, во режија на Мајкл Гордон (Michael Gordon) по сценариото на Majkl Blenkfort (Michael Blankfort) и Роберт Торен (Robert Thoeren) засновано на романот на Ернст Лотар (Ernsta Lothara). Главните улоги ги играат: Фредрик Марч (Fredric March), Едмонд О'Браен (Edmond O'Brien), Џералдин Брукс (Geraldine Brooks) и Флоренс Елдриџ (Florence Eldridge). Во 1949 година, на филмскиот фестивал во Кан, филмот бил номиниран за главната награда.

## Синопсис
Сопругата на строгиот судија Келвин Кук (го игра Марч) е тешко болна од рак и за неа нема лек. Воден од сожалувањето кон неа, тој паѓа во искушение да ја убие...

## Наводи

Категорија:Американски филмови
Категорија:Филмови од 1948 година
Категорија:Филм ноар
Категорија:Црно-бели филмови
Категорија:Филмови на англиски јазик
Категорија:Филмови на Мајкл Гордон
Категорија:Филмови со Фредрик Марч
Категорија:Филмови засновани на романи
Гент-Вевелгем 2019

**Гент-Вевелгем 2019** — 81. издание на велосипедската еднодневна трка Гент-Вевелгем, која се одржала на 31 март како дванаесетти настан во сезоната на Светската турнеја.

Била освоена од норвешкиот возач Александер Кристоф во спринтерска завршница.

## Екипи

Бидејќи Гент-Вевелгем е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Седум професионални континентални екипи биле дополнително поканети, заокружувајќи ја главната група од 25 екипи.

## Поредок
### Завршен пласман

## Список на учесници

## Наводи

## Надворешни врски
* 
* 
* 

Категорија:Гент-Вевелгем
Категорија:Светска турнеја на UCI 2019
Категорија:Белгија во 2019 година
Јавно претпријатие за државни патишта

**Јавно претпријатие за државни патишта** (**ЈПДП**) е одговорно за планирање, изградба, реконструкција, одржување и заштита на државните јавни патишта, како и наплата на патарина.

Државен пат е јавен пат категоризиран како: автопат, експресен пат, магистрален пат и регионален пат од прва и втора категорија.

## Надлежности
ЈПДП ги врши следниве работи:
* Управување со државните патишта,
* предлагање на петгодишната програма за развој и одржување на државните патишта; 
* постојано следење и контролирање на состојбите на државните патишта; 
* преземање мерки за рационално користење на средствата наменети за државните патишта; 
* вршење инвеститорски работи од областа на државните патишта; 
* наплата на надоместоците за користење на јавните патишта 
* задолжувања кај домашни и странски финансиски институции; 
* организирање на изработка на студии и проекти за изградба, реконструкција, рехабилитацијата, одржување, заштита и наплата на патарина со право истите да ги отстапува на физички и правни лица во согласност со закон; 
* давање на вршење на работите за изградба, реконструкција, рехабилитацијата и одржување на државните патишта на правни лица во согласност со закон; 
* предлагање одлука за започнување на постапка за  давање на концесија и/или други видови на јавно – приватно партнерство; 
* издавање одобренија, одобрувања и мислења во согласност со Законот за јавните патишта
* организирање на активности поврзани со вршење на броење на сообраќај, заштита на државните патишта, катастар на државните патишта и формирање на неопходни бази на податоци; 
* применување и користење на систем за управување со одржувањето на коловозите (PMS) и систем на управување со одржувањето на мостовите (BMS); 
* поддршка за изградба, реконструкција и рехабилитација на патишта кои не се државни патишта, врз основа на обврски произлезени од закон.

## Наводи

## Надворешни врски
* www.roads.org.mk

Категорија:Градежни претпријатија од Македонија
Категорија:Државни претпријатија на Македонија
Пирустија

мини|десно|Пирустија
[мини|десно|[Црепна и вршник на пирустија]]
**Пирустија** или **пиростија** — железен триножник за готвење на отворен оган. Под пирустијата се гори оган, а на неа се поставува сад во кој се готви јадење (котле, црепна и др.).

Денес пирустијата се користи при подготовка на традиционални специјалитети под вршник. 

## Пирустијата во творештвото
Гатанки:
*Арапин се чекори, Арапин ја јаа. (Пирустија и тенџере)

Народни песни:
*Билбил рано пее (Три на крст пирустија;)

## Поврзано
* Црепна
* Вршник
* Маша

## Наводи

Категорија:Кујнски прибор
Спортски центар „Пандев“

**Спортскиот центар „Пандев“** е спортски објект во Струмица кој сè уште е во тек на изградба. Центарот е предвиден да биде мултифункционален објект. Тој е иницијатива на македонскиот фудбалер Горан Пандев. Објектот се наоѓа кај градскиот парк, во близина на Спортската сала „Парк“ и стадионот „Благој Истатов“. По неговата изградба, истиот треба да служи за потребите на младинците и сениорите на ФК Академија Пандев.

Покрај фудбалското игралиште, за потребите на фудбалерите, центарот, меѓу другото, во внатрешноста треба да содржи сместувачки соби, фитнес и спа-центри, но и ресторан. Идејното решение на објектот е направен според италијански стандарди. Теренот на центарот е со природна трева, а единствената трибина треба да добие 400 седишта за публика.

Изградбата на центарот започнала во јули 2014 година. На прес-конференција во 2017 година било соопштено дека целиот проект чини 4,6 милиони евра. За време на поставувањето на камен-теленикот за центарот во 2014-та, Пандев најавил дека објектот треба да биде готов за околу една година од тогаш.

Во 2019 година за првпат бил одигран натпревар на фудбалскиот терен од сè уште неизградениот центар. На 10 февруари тимот на Пандев во контролен натпревар се сретнал со најтрофејниот македонски клуб Вардар. Во игра со формат од две полувремиња од по 60 минути, Академијата ги победила гостите со резултат од 6:1. Натпреварот се одиграл пред околу 300 гледачи.

На 7 ноември 2020 година, во рамките на Првата лига 2020/21, Академија Пандев заиграл на својот терен во Спортскиот центар Пандев кој станал негов траен домашен терен.

## Наводи

Пандев
Пандев
Спортски центар Пандев
Категорија:Градски Парк (Струмица)
Прва македонска кошаркарска лига 2018/19 - Разигрување

**Првата македонска кошаркарска лига 2018/19 - Разигрување** - конечната фаза на Првата македонска кошаркарска лига 2018/19. Разигрувањата започнале на 26 мај, а завршиле на 13 јуни 2019 година. Четири екипи играле во разигрувањето преку пласманот од Супер лигата. Разигрувањето го освоил МЗТ Аеродром и така станал првак на сезоната.

## Костур
}}

|-
| height="2" |
| rowspan="2" style="border-width:2px 0 0 0; border-style:solid;border-color:black;"|&nbsp;
| rowspan="2" style="text-align:center;background-color:#f2f2f2;border:1px solid #aaa;"| }
| rowspan="2" style="border:1px solid #aaa;background-color:#f9f9f9;" | &nbsp;}
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }

|-
| height="7" |
| rowspan="2" style="text-align:center;background-color:#f2f2f2;border:1px solid #aaa;"| }
| rowspan="2" style="border:1px solid #aaa;background-color:#f9f9f9;" | &nbsp;}
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }

|-
| height="7" |

|-
| height="14" |&nbsp;
| style="text-align:center;background-color:#f2f2f2;border:1px solid #aaa;"| }
| style="border:1px solid #aaa;background-color:#f9f9f9;" | &nbsp;}
| style="text-align:center;border:1px solid #aaa;border-left:0px;background-color:#f9f9f9;" | }
| style="text-align:center;border:1px solid #aaa;border-left:0px;background-color:#f9f9f9;" | }
| style="text-align:center;border:1px solid #aaa;border-left:0px;background-color:#f9f9f9;" | }
| style="text-align:center;border:1px solid #aaa;border-left:0px;background-color:#f9f9f9;" | }
| style="text-align:center;border:1px solid #aaa;border-left:0px;background-color:#f9f9f9;" | }
| style="border-width:2px 0 0 0; border-style:solid;border-color:black;"|&nbsp;
|}

## Полуфинале
### (1) МЗТ Аеродром против (4) Гостивар

### (2) Работнички против (3) Блокотехна НБ

Ова било прва серија во разигрувањата помеѓу овие две екипи.

## Финале
### (1) МЗТ Аеродром против (2) Работнички

## Наводи

## Надворешни врски
* Кошаркарска федерација на Македонија 
* Сезоната 2018/19 на eurobasket.com 

2018/2019
Категорија:Спортот во Македонија во 2019 година
Тети

**Тети**, познат и како **Отоес**, понекогаш и **Тата** или **Атат** во застарени извори, бил првиот фараон од Шестата династија на Египет. Тој е погребан во Сакара. Точната должина на неговото владеење била уништена на кралскиот список од Торино, но се верува дека била околу 12 години.

## Животопис
Тети имал неколку жени, и повеќе деца. Бил татко на најмалку три сина и најверојатно десет ќерки.

Според Н. Канавати, Тети имал најмалку девет ќерки, од голем број жени, и фактот дека тие биле именувани по неговата мајка, Сешешет, им овозможува на истражувачите да го пронајдат неговото семејство. Најмалку три принцези со име Сешешет се означени како „најстара ќерка на кралот“, што значи дека имало најмалку три различни кралици.

Друга можна ќерка е принцезата Инти.

За време на владеењето на Тети, високите функционери почнувале да градат погребни споменици налик на оние на фараоните. Неговиот везир, Мерерука, изградил мастаба во Сакара, која се состоела од 33 богато изрезбани соби, најголема позната гробница за еден египетски благородник.  
лево|мини| Фрагмент на блок од варовнички ѕид кој  покажува картуш на кралот Тети и погребните пирамидни текстови. Шеста династија. Од пирамидата на Тети, Сакара, Египет. Музеј на египетската археологија на Петри, Лондон
мини|Текстови од пирамидата на Тети I во Сакара

Манетон запишал дека Тети бил убиен од неговите телохранители во палатата во харемски заговор, но можеби бил убиен од страна на узурпаторот Усеркаре. Бил погребан во кралската некропола во Сакара. Неговиот пирамидален комплекс е поврзан со мастаби на официјални лица од неговото владеење.

Мајка на Тети била кралицата Сешешет, која била адут за влез на нејзиниот син на престолот и помирување на две завојувани фракции на кралското семејство. Сешешет живеела меѓу 2323 п.н.е. до 2291 п.н.е. Главниот археолог на Египет, Захи Хавас, генерален секретар на Врховниот совет за антиквитети, на 11 ноември 2008 година објавил дека била погребана во пирамида висока 5 метри во Сакара, стара 4.300 години. Ова е 118-та пирамида откриена досега во Египет. Најголем дел од широката обвивка од 2 метри била изградена со надградба висока 5 метри. Таа првично достигнала 14 метри, со долгжина од 22 метри.

## Наводи

## Библиографија

* Naguib Kanawati, *Conspiracies in the Egyptian Palace: Unis to Pepy I*, Routledge (2002), .
* 

## Надворешни врски

* Јужниот камен од Сакара: Анализи на шестата династија 
* Би-Би-Си, Во слики: пронајдена нова пирамида

Категорија:Фараони од Шестата египетска династија
Аудиометар

мини|десно|250px|Преносен аудиометар ''Tetra-Tone Model EB-46'' од 1975 година

мини|250px|Преносен аудиометар ''Maico'' од 1960-тите

**Аудиометар** – мерен инструмент или уред за испитување на сетилото за слух. Ракувањето со уредот изискува познавање на постапката за испитување

## Составни делови на аудиометарот
Аудиометарот најчесто се состои од следните делови:
# Електронски синусен осцилатор со кој може да се менуваат честотите, најчесто во опсег од 125 до 8000 Hz.
# Атенуатор на јачината, со распон од 0 до 100 dB.
# Две слушалки за воздушна и една за коскена спроводливост.
# Прекинувачи за струја и тон.
# Генератор на бел шум за потреби за маскирање.

## Аудиометрија

Аудиометрија е мерење на осетливоста на слухот. Постојат две главни методи: испитување со помош на чисти тонови и испитување со помош на говор.

Со првиот метод се одредува најниската јачина на звукот која испитаникот ја чувствува за поедина честота. Се врши со помош на аудиометар, електроакустичен апарат кои произведува тонови на честоти до 12 kHz и со јачина до 120 dB. Графичкиот запис е крива, која во координатниот систем (честотата на апсцисата, а јачината на ординатата) ги изразува осетните прагови за поедините тонски висини и така ја покажува чујната осетливост, а се нарекува аудиограм.

Со вториот метод се утврдува границата на примање на говор (на испитаникот му се претставуваат зборови со различна јачина сè додека не се најде онаа јачина на звукот при која испитаникот ги слуша и може да повтори половина од зборовите). Кај лица кои не можат свесно да учествуваат во проверката (на пример мали деца) се мерат промените на мозочните бранови и другите телесни одговори на звучна надразба.

### Аудиограм

Аудиограм е графички приказ на чујната осетливост за различни честоти на звукот.

## Наводи

## Надворешни врски
* National Physical Laboratory Guidelines on Audiometric Calibration
* 

Категорија:Слух
Категорија:Аудиологија
Категорија:Медицински мерни инструменти
Категорија:Зборови што ги нема во ТРМЈ
Володимир Зеленски

**Володимир Олександрович Зеленски** (;  р. ) — украински политичар, сценарист, глумец, комичар, режисер и шестиот Претседател на Украина.

## Надворешни врски

* 
* 

Категорија:Живи луѓе
Категорија:Родени во 1978 година
Категорија:Украински водители
Категорија:Украински глумци
Категорија:Украински политичари
Категорија:Претседатели на Украина
Категорија:Украински Евреи
Категорија:Советски Евреи
Категорија:Носители на Големиот крст на Легијата на честа
Категорија:Глумци-политичари
ПУ „Јоаким Крчовски“ - Добровница

**Основно училиште „Јоаким Крчовски“** (официјално: **Подрачно основно општинско училиште „Јоаким Крчовски“ - Добровница**; скратено: **ПООУ „Јоаким Крчовски“**) — подрачно основно училиште во селото Добровница, составен дел на истоименото училиште од градот Крива Паланка.

Училиштето е именувано по првиот македонски просветител Јоаким Крчовски.

## Местоположба

Објектот на училиштето се наоѓа во самото село Добровница.

## Настава

Во училиштето се изведува настава од прво до петто одделение и наставата се изведува единствено на македонски наставен јазик.

## Галерија


Податотека:Основно училиште во Добровница 2.jpg|Табла со името на училиштето
Податотека:Dobrovnica, Kriva Palanka, Macedonia (School).jpg|Поглед на училиштето


## Наводи

Категорија:Основни училишта во Општина Крива Паланка
Добровница
Категорија:Добровница
Црква „Св. Димитриј“ - Добровница

**Свети Димитриј** — главна селска и гробјанска црква во селото Добровница, Кривопаланечко.

Околу црквата се наоѓаат селските гробишта.

## Местоположба

Црквата се наоѓа во Србиновско Маало, на влезот во средишниот дел на селото Добровница.

## Историја

Црквата била подигната во 1930 година на темели на стар храм. Долго време, црквата не била осветена. Се претпоставува дека стариот храм бил урнат од страна на Османлиите во 1689 година.

## Галерија


Податотека:Црква „Св. Димитриј“ - Добровница.jpg|Поглед на апсидата
Податотека:Црква „Св. Димитриј“ - Добровница 4.jpg|Предниот дел на црквата
Податотека:Црква „Св. Димитриј“ - Добровница 3.jpg|Влезот во црквата
Податотека:Црква „Св. Димитриј“ - Добровница 2.jpg|Страничен поглед
Податотека:Гробишта во Добровница.jpg|Селските гробишта


## Поврзано
* Кумановско-осоговска епархија
* Кривопаланечко архијерејско намесништво

## Наводи

## Надворешни врски

Категорија:Добровница
Добровница
Писма од мојот млин

мини|Писма од мојот млин.  Насловната страница на премиерното издание во колекција (Хецел, 1869).
**Писма од мојот млин** (француски: *Lettres de mon moulin*) — збирка раскази на францускиот писател Алфонс Доде од 1869 година.

## Содржина
Збирката се состои од предговор, со наслов „Каде и што беше мојот млин“, вовед и 21 расказ:
* „Вселувањето“
* „Дилижансата од Бокер“
* „Тајната на дедо Корнеј“
* „Козата на господинот Сегин“
* „Ѕвезди“
* „Арлежанката“
* „Папската мазга“
* „Светилникот Сангинере“
* „Агонијата на Семилант“
* „Цариниците“
* „Свештеникот од Кикињан“
* „Старците“
* „Балади во проза“
* „Бизју и неговата папка“
* „Легендата за човекот со златен мозок“
* „Поетот Мистрал“
* „Три тивки миси“
* „Портокали“
* „Двете гостилници“
* „Еликсирот на чесниот отец Гоше“
* „Копнеж за касарната“

## За делото
Во предговорот на збирката, Доде го објаснува нејзиното настануавње: првите раскази се појавиле во 1866 година во еден париски весник, потпишани со псевдонимот *Marie-Gaston*, преземен од Балзак. Притоа, името Гастон упатувало на другарот на Доде, провансалскиот писател Пол Арен, кој во тоа време живеел во близината на Доде. Потоа, Доде ја прекинал работата на збирката, се оженил и со сопругата заминал во Прованса. По враќањето од тоа патување, Доде објавил неколку раскази во весникот „Фигаро“: „Старци“, „Папската мазга“, „Еликсирот на чесниот отец Гоше“ и други, кои биле напишани во ателјето на Ежен Делакроа во *Champrosay*. Збирката била објавена во 1869 година од страна на издавачот „Хецел“ (*Hetzel*) и, заради тогашната мода на романите, едвај се продала во тираж од 2.000 примероци. Самиот Доде ја нарекува „мојата најмила книга, не од книжевна гледна точка туку затоа што таа ме потсетува на најубавите часови од мојата младост, лудата смеа, опиеноста без да ме гризе совеста, пријателските лица и видици кои нема да ги видам никогаш повеќе“.

## Наводи

Категорија:Дела на Алфонс Доде
Категорија:Книги од 1869 година
Категорија:Француски раскази
Теодор Обанел

десно|мини|Теодор Обанел
**Теодор Обанел** (француски: *Théodore Aubanel*, 1829-1886) - француски поет и драматург од Прованса.

## Животопис
Обанел е роден во Авињон.

## Творештво
Обанел е еден од основачите на движењето „Фелибриж“ (*Felibrige*), кое се залагало за промоција на провансалкиот јазик. Книжевните класификатори го сметаат за Петрарка во кругот на Фелибристите, како што Мистрал бил споредуван со Хомер. Неговото дело „Венера од Арле“, химна на светлата голотија, предизвикало голем гнев кај свештенството, така што еден примерок кој паднал во рацете на бискупот од Авињон, веднаш бил уништен.

## Наводи

Категорија:Француски поети
Категорија:Француски драматурзи
Категорија:Провансалски поети
Категорија:Провансалски драматурзи
Категорија:Родени во 1829 година
Категорија:Починати во 1886 година
Аудиометрија

[мини|Испитување на [слухот]]
**Аудиометрија** – неинвазивна дијагностичка постапка со која се испитува слухот и се утврдува негово оштетување, како и местото и степенот на евентуалното оштетување. Се работи за рутинско испитување на слухот или кај испитаници со веќе регистрирано оштетување на слухот. Може да се врши и кај деца над петгодишна возраст. Испитувањето е потполно безболни и комфорно и трае околу 20 минути.

При испитувањето на слухот испитаникот се наоѓа во специјално дизајнирана просторија за аудиометрија – тивка комора или слушна кабина. Ѕидовите на овие простории треба да ја апсорбираат не само надворешната бука, туку и внатрешните звуци. Последниве со рефлексија од ѕидовите би можело да се засилат, па е неопходно да бидат брзо апсорбирани.  Одржувањето на јачината на звукот после престанувањето на дејството на звучниот извор кој го предизвикал се нарекува ревербација или време на ревербација и тоа мора да биде многу кратко, најмногу 0,2-0,5 секунди.
мини|Аудиометар

## Аудиометар

Аудиометарот е мерен инструмент кој се користи за испитување на осетливоста на слухот. Со аудиометрија се одредуваат границите на чујното поле како во поглед на интензитетот, така и во поглед на честотите. Испитување се врши така што добиените вредности се споредуваат со стандардите добиени на голем број луѓе со нормален слух.

## Аудиограм

Графичкиот запис кој се добива со аудиометрија се нарекува аудиограм и претставува слушното поле на испитаникот и го прикажува распонот на сите интензитети и честоти на звуците кои испитаникот ги слуша. Обично се прикажува како крива во координатен систем која на хоризонталната оска ги има нанесено честотите на звуците, а на вертикалната оска јачината на звуците.

мини|Аудиометрија

## Видови аудиометрија
Аудиометријата може да биде тонална и говорна. Тоналната аудиометрија понатаму се дели на лиминарна (праговна) и супралиминарна (супрапраговна).

### Говорна аудиометрија
Кај испитаниците со оштетен слух на овој начин се одредува процентот на зачувана разбирливост на говорот. Наместо тон се применуваат посебно избалансирани зборови со познато значење со точно одреден број на согласки и вокали. Испитаникот гласно ги повторува зборовите кои ги чул, а резултатот се внесува во посебен говорен дијаграм. Овој метод е посебно важен при избор на слушни апарати.

### Тонална лиминарна аудиометрија
Овој метод претставува испитување на прагот на чујност или граница на чујноста на чисти тонови во распон од 125 do 8000&nbsp;Hz. Чистиот тон е потполно одреден со интензитетот и честотата.

### Тонална супралиминарна аудиометрија
Тоналната супралиминарна аудиометрија е метод со кој се испитува слухот над прагот на чујност, а целта е да се утврди како се однесува слухот при повисоки интензитети на слухот.

## Поврзано
*Аудиометар
*Аудиограм
*Аудиологија

## Наводи

Категорија:Аудиологија
Категорија:Зборови што ги нема во ТРМЈ
Анселм Матје

мини|203x203пкс|Анселм Матје
**Анселм Матје** (француски: *Anselme Mathieu*, 1828-1895) - француски поет од Прованса.

## Животопис

## Творештво
Матје е еден од основачите на движењето „Фелибреж“ (*Felibrige*), кое се залагало за промоција на провансалкиот јазик. Тој е познат по кратките стихови исполнети со префинета духовна поента.

## Наводи

Категорија:Француски поети
Категорија:Провансалски поети
Категорија:Родени во 1828 година
Категорија:Починати во 1895 година
Струмички октоих

**Струмички октоих** — најстар евидентиран кирилски ракопис кој се поврзува со Струмица и Струмичко, кој датира од првата половина на 13 век.

Овој писмен споменик во 1868 година бил пронајден од страна на Александар Гилфердинг, во Струмица, па затоа во науката е познат како Струмички октоих. Имено, самиот Гилфердинг на почетокот од ракописот со молив запишал „*Октоих Струмницкий*“. Околу неговото датирање постојат повеќе мислења. Така, некои истражувачи го датираат уште во [11 век]. Сепак, во науката преовладува мислењето дека се работи за книжевен споменик со потекло од првата половина на [13 век. Од него зачувани се само 84 пергаментни листови со формат 24,5х17,5 см. 

Бил пишуван со уставно (кирилско) писмо од четворица пишувачи. При новото подврзување на ракописот во  19 век биле дополнети по 11 листови на почетокот и на крајот, или вкупно овој ракопис содржи XI + 84 + XI = 106 листови. Основниот текст на Струмичкиот октоих претставува дел од полн октих, а сочуваниот фрагмент е со песнопеења од IV до VIII глас (недостасува делот на песнопеењата од I до III глас). Во самата содржина се евидентираат преписи од неколку оригинални химнографски творби на Климент Охридски: стихири за св. Јован Крстител на 5-ти, 6-ти и 8-ми глас, како и стихири за апостолите Петар и Павле на 5-ти, 7-ми и 8-ми глас. Тоа се веќе засведочени творби напишани од св. Климент, а од останатите застапени состави во Струмичкиот октоих, нему му се препишува авторството уште и на: стихири на ангелите на 5-ти и на 6-ти глас, како и на канонот за пророците, мачениците и светителите на 4-ти глас.

Во 1872 година ракописот му бил отстапен на познатиот колекционер Алексеј Иванович Хлудов во чијашто збирка се чува и денес во Москва – Историски музеј.

## Наводи

Категорија:Историја на Струмица
Категорија:Средновековна македонска книжевност
Жозеф Руманиј

мини|Портрет на Жозеф Руманиј
**Жозеф Руманиј** (француски: *Joseph Roumanille*, 1818-1891) - француски свештеник и поет од Прованса.

## Животопис

## Творештво
Руманиј бил најстариот и најобразованиот основач на движењето „Фелибриж“ кое се залагало за промоција на провансалскиот јазик и култура. Тој им бил професор на Фредерик Мистрал и на Анселм Матје, а како најстар член, тој бил водач на „Фелибриж“, иако Мистрал бил душата на движењето.

## Наводи

Категорија:Француски поети
Категорија:Провансалски поети
Категорија:Родени во 1818 година
Категорија:Починати во 1891 година
Аудиограм

[мини|десно|250px|Аудиограм кој покажува типични незначителни отстапувања на [слухот на различни честоти]]
мини|десно|250px|Преносен аудиометар ''Tetra-Tone Model EB-46'' од 1975 година

**Аудиограм** – графички приказ на чујната осетливост за различни честоти на звукот.

## Аудиометрија

Аудиометрија е мерење на осетливоста на слухот. Постојат две главни методи: испитување со помош на чисти тонови и испитување со помош на говор.

Со првиот метод се одредува најниската јачина на звукот која испитаникот ја чувствува за поедина честота. Се врши со помош на аудиометар, електроакустичен апарат кои произведува тонови на честоти до 12 kHz и со јачина до 120 dB. Графичкиот запис е крива, која во координатниот систем (честотата на апсцисата, а јачината на ординатата) ги изразува осетните прагови за поедините тонски висини и така ја покажува чујната осетливост, а се нарекува аудиограм.

Со вториот метод се утврдува границата на примање на говор (на испитаникот му се претставуваат зборови со различна јачина сè додека не се најде онаа јачина на звукот при која испитаникот ги слуша и може да повтори половина од зборовите). Кај лица кои не можат свесно да учествуваат во проверката (на пример мали деца) се мерат промените на мозочните бранови и другите телесни одговори на звучна надразба.

### Аудиометар

'Аудиометар е мерен инструмент или уред за испитување на сетилото за слух. Ракувањето со уредот изискува познавање на постапката за испитување

## Наводи

## Поврзано
* Аудиологија
* Аудиометрија
* Аудиометар

Категорија:Слух
Категорија:Аудиологија
Категорија:Зборови што ги нема во ТРМЈ
Кенткаус I

мини|Хиероглиф на Кенткаус од нејзиниот гроб
**Кенткаус I**, исто така нарекувана **Кенткавес**, била кралска жена која живеела во древниот Египет за време на Четвртата и Петтата династија. Можеби била ќерка на кралот Менкауре, сопруга на кралот Шепсескаф и кралот Усеркаф (основачот на Петтата династија), мајка на кралот Сахуре, и можеби, според своите наследни права, крал на Горен и Долен Египет. Нејзината мастаба во Гиза - гробот LG100 - се наоѓа многу блиску до пирамидалниот комплекс на Менкауре. Оваа блиска врска може да укаже на семеен однос, но односот не е јасен. Сепак, близината на пирамидалниот комплекс на Кенткаус до онаа на кралот Менкауре доведе до претпоставка дека можеби била негова ќерка.

## Живот
Нејзиниот погребен комплекс го потврдува кралскиот статус на Кенткаус. Се чини дека служела како регент и можеби ја презела титулата крал. Некои од нејзините титули се двосмислени и очигледно, се отворени за толкување. Кенкаус можеби била во брак со фараонот Усеркаф и можеби била мајка на Сахуре и Нефериркаре Какаи.

Вернер изјавил дека е поверојатно дека Сахуре бил син на Усеркаф и неговата сопруга Неферхетепес. Тој, исто така, сугерирал дека Кенткаус била мајка и регент за нејзиниот син Тамптис и мајка на Нефериркаре Какаи.

Кралскиот список на Манетон ги има Менкауре и Тамптис кои владеат во четвртата династија, што ја поврзува Кенткаус со крајот на четвртата династија. Претпоставките дека била во брак со Усеркаф и дека била мајка на Сахуре, ја врзуваат и за петтата династија. 
лево|мини|200x200пкс| Гробот на Кенткаус I во Гиза

## Наводи

Категорија:Луѓе од Четвртата египетска династија
Категорија:Кралици од Петтата египетска династија
Кенткаус

**Кенткаус** (исто така **Кенткавес** и **Кентакавес**, египетски *Ḫnt kȝw = s*) било древно египетско име. Може да се однесува на неколку жени кои живееле во Старото Кралство: 

* Кенткаус I, кралица на фараонот Шепсескаф (4 династија) или Усеркаф (5 династија) 
* Кенткаус II, кралица на фараонот Нефериркаре Какаи (5-та династија) и мајка на фараоните Неферефре и Ниусере Ини 
* Кенткаус III, веројатно кралица на фараонот Неферефре (5-та династија) 
* Принцеза Кенткаус, принцеза за време на Четвртата династија 
Категорија:Имиња од Стар Египет
Категорија:Појаснителни страници
Автомобилска индустрија во Украина

**Автомобилска индустрија во Украина** е еден од најважните сектори на индустријата во земјата.

## Историја
Автомобилска индустрија во Украина е претставена со производство на автомобили, камиони автобуси. Во 1991 година имаше 4 автомобилски постројки:

* Автомобили - Запорижска автомобилска фабрика (ЗАЗ) и Луцкска автомобилска фабрика (ЛуАЗ),
* Камиони - Кременчукска камионска фабрика (КрАЗ);
* Автобуси - Лвивска автобуска фабрика (ЛАЗ).

## Галерија
**До 1990 година**

File:Zaporožets_965AE_Lahti.JPG|ЗАЗ-965 Запорожец (1960-1969)
File:Sapikas.IMG 2825.JPG|ЗАЗ-968М Запорожец (1980–1994)
File:TAVRIA.JPG|ЗАЗ-1102 Тавриjа (1988–2007)
File:Museum of dfdc 016.jpg|КрАЗ-256Б Днипро (1966–1994) 
File:Лаз-695н фото2.JPG|ЛАЗ-695Н Лвив (1976–2002)
File:Luaz_in_Verkhovyna.JPG|ЛуАЗ-969М Волин (1979–1992)


**По 1990 година**

File:ZAZ-1103 green colored.jpg|ЗАЗ-1103 Славута (1999-2011 г.)
File:ЗАЗ-Сенс.JPG|ЗАЗ Сенс (2000-2017)
File:ZAZFORZA.jpg|ЗАЗ Форза (2011-2017)
File:Iraqi_KrAZ_trucks.jpg|КрАЗ-6322 (1994 -...) 
File:LAZ-5208DL_(Lviv_-_Kyiv).jpg|ЛАЗ-52081 НеоЛАЗ-12 (2004 -...)
File:Bogdan-2351_and_AN-TPQ-48,_Kyiv_2018,_56.jpg|Богдан-2351 (2011 -...)


## Извори
* Официјално мрежно место на ЗАЗ 
* Официјално мрежно место на УкрАВТО
* Богдан официјално мрежно место
* Официјално мрежно место на ElectronMash 
* Официјално мрежно место на ElectronTrans 
* Официјално мрежно место на Eurocar 
* Официјално мрежно место на ЛАЗ 
* Официјално мрежно место на КрАЗ 

Категорија:Автомобилска индустрија
Категорија:Економија на Украина
Категорија:Автомобилска индустрија по земја
Пантограф

мини|десно|Еднорачен пантограф на Британската железница
мини|десно|Симетричен делтоиден пантограф на Прашкиот трамвај
**Пантограф** – уред кој се наоѓа на кровот на возило на електричен погон (локомотива, трамвај, тролејбус) преку кој се пренесува електричната енергија од контактниот електроспроводник до возилото.

Пантографот го измислил германскиот инженер Валтер Рајхел (Сименс и Халске) во 1879 година.

## Поврзано
*Трамвај
*Тролејбус
*Електрична локомотива

## Наводи

## Надворешни врски

Категорија:Железничка технологија
Категорија:Зборови што ги нема во ТРМЈ